(Ministru kabineta
2020. gada 16. aprīļa
rīkojums Nr. 189)

**Grozījumi Alternatīvo degvielu attīstības plānā 2017.–2020.gadam**

Izdarīt Alternatīvo degvielu attīstības plānā 2017.–2020.gadam (apstiprināts ar Ministru kabineta 2017. gada 25. aprīļa rīkojumu Nr. 202 “Par Alternatīvo degvielu attīstības plānu 2017.–2020.gadam”) šādus grozījumus:

1. Papildināt plāna sadaļu “Lietotie saīsinājumi” ar saīsinājumu “TEL - likumprojekts “Transporta enerģijas likums”.

2. Papildināt 2.sadaļas “Plāna mērķis un rīcības virzieni tā sasniegšanai” rīcības virzienu ”1. Latvijas tautsaimniecībai efektīvāko alternatīvo degvielu ieviešanas scenāriju izvērtēšana un risinājumu noteikšana” ar 1.11. apakšpunktu šādā redakcijā:

|  |  |  |  |  |  |  |
| --- | --- | --- | --- | --- | --- | --- |
| “1.11. | Nodrošināt ilgtspējīga transporta attīstības politikas plānošanu.Veicamās darbības:* Konsultācijas ar Baltijas valstu ekspertiem transporta plānošanā 2020.gadā par vienotas Baltijas valstu darba grupas izveidi.
* Turpmākās rīcības nākamajā plānošanas periodā.
 | Nodrošināta ilgtspējīga transporta politikas plānošana saskaņoti ar Lietuvu un Igauniju.  | Notikušas konsultācijas ar Baltijas valstu ekspertiem ilgtspējīga transporta attīstības plānošanā. Veikti sagatavošanās darbi darba grupas izveidei, kurā tiktu apspriesti jautājumi par Ilgtspējīga transporta attīstību. | SM | VARAMFMEM | 31.12.2020.” |

3. Papildināt 2.sadaļas “Plāna mērķis un rīcības virzieni tā sasniegšanai” rīcības virzienu ”3. Alternatīvo degvielu infrastruktūras izveide un attīstība” ar 3.8., 3.9. un 3.10. uzdevumu šādā redakcijā:

|  |  |  |  |  |  |  |
| --- | --- | --- | --- | --- | --- | --- |
| “3.8. | Elektrotransportlīdzekļu uzlādes infrastruktūras uzstādīšanas veicināšana publisko ēku jaunos un renovētos stāvlaukumos (stāvvietās).Veicamās darbības:* Izstrādāti nosacījumi, lai Eiropas Savienības struktūrfondu vai citu finansējuma avotu ietvaros īstenotu atbalsta pasākumus;
* Turpmākās rīcības nākamajā plānošanas periodā.
 | Ieviesta uzlādes iespēja publiskos stāvlaukumos (stāvvietās) elektrotransportlīdzekļu dīkstāves laikā. | Izveidotas uzlādes vietas pie publiskām ēkām jaunos un renovētos stāvlaukumos (stāvvietās).  | SMEM | VARAM | 31.12.2020. |
| 3.9.  | Izvērtēt nosacījumus, kuros būtu lietderīgi ieviest uzlādes iespējas degvielas uzpildes stacijās. Veicamās darbības: * nosacījumu izstrāde un iesniegšana iekļaušanai TEL (2020.gads), atbilstošu Ministru kabineta noteikumu izstrādei.
* Turpmākās rīcības nākamajā plānošanas periodā.”.
 | Iespējams elektrotransportlīdzekļu lietotājiem degvielas uzpildes stacijās veikt uzlādi.  | 2020. gada laikā SM izstrādās kritērijus pie kādiem varētu realizēt ātro vai vidēji ātro uzlādes iespēju ierīkošanu elektotransportlīdzekļiem degvielas uzpildes stacijās.  | EMSM | VARAM | 31.12.2020. |
| 3.10. | Noteiktas prasības ieviest uzlādes iespēju publiskos stāvlaukumos (stāvvietās) pie jaunām un renovētām ēkām. Veicamās darbības: * Izstrādāti nosacījumi, lai Eiropas Savienības struktūrfondu vai citu finansējuma avotu ietvaros īstenotu atbalsta pasākumus;
* Turpmākās rīcības nākamajā plānošanas periodā.
 | Iespējams elektrotransportlīdzekļu lietotājiem publiskos stāvlaukumos (stāvvietās) veikt uzlādi.  | Noteiktas prasības, kā nepieciešams nodrošināt uzlādes iespējas publiskos stāvlaukumos (stāvvietās) pie jaunām un renovētām ēkām.  | SMEM | VARAM | 31.12.2020.” |

4. Papildināt 2.sadaļas “Plāna mērķis un rīcības virzieni tā sasniegšanai” rīcības virzienu “4. Sabiedrības informēšana” ar 4.3. un 4.4. uzdevumu šādā redakcijā:

|  |  |  |  |  |  |  |
| --- | --- | --- | --- | --- | --- | --- |
| “4.3. | Vienotās informatīvās platformas izveide – pārejai uz videi draudzīgu transporta sistēmu (alternatīvās degvielas, atjaunojamās degvielas). | Iedzīvotājiem sniegts atbalsts pārejai uz videi draudzīgiem transportlīdzekļiem. | Izveidota vienotā informatīvā platforma.  | SM | VARAMEM | 31.12.2020. |
| 4.4. | Reģionu centros nodrošināta iespēja saņemt informatīvo atbalstu par pāreju uz videi draudzīgu transportu (līzings/kreditēšana/alternatīvo degvielu priekšrocības – bukleti, informatīvie centri, tiešās konsultācijas, informatīvās dienas, semināri). | Iedzīvotājiem sniegts atbalsts pārejai uz videi draudzīgiem transportlīdzekļiem. | Īstenoti informatīvie pasākumi Latvijas lielākajās pilsētās/reģionos. | SM | VARAMEM | 31.12.2020.|” |

5. Papildināt 2.sadaļu “Plāna mērķis un rīcības virzieni tā sasniegšanai” ar 5. punktu šādā redakcijā:

|  |
| --- |
| **“5.  Autoparka atjaunošana/pārveide** |
| 5.1. | Noteiktas prasības publisko pakalpojumu jomā ar alternatīvām degvielām darbināmo transportlīdzekļu izmantošanas veicināšanai. Veicamās darbības:* izstrādāti nosacījumi, lai Eiropas Savienības struktūrfondu vai citu finansējuma avotu ietvaros īstenotu atbalsta pasākumus.
* Turpmākās rīcības nākamajā plānošanas periodā.
 | Priekšrocības elektrotransportlīdzekļu un dabasgāzes transportam pilsētu komunālajiem dienestiem.Dabasgāzes atbalstīšana pieļaujama tikai īstermiņā (atbalsts sniedzams ne ilgāk kā līdz 2025. gada 31. decembrim), jo dabasgāze virzībā uz klimatneitralitāti varētu tikt izmantota tikai kā pārejas perioda degviela. | Samazinātas emisijas pilsētu centros. | SM | EMVARAM | 31.12.2020. |
| 5.2. | Noteiktas prasības, kas veicinātu komercpārvadājumos ar taksometru un vieglo automobili izmantot transportlīdzekļus, kas darbināmi ar alternatīvām degvielām. Veicamās darbības:* izstrādāti nosacījumi, lai Eiropas Savienības struktūrfondu vai citu finansējuma avotu ietvaros īstenotu atbalsta pasākumus.
* Turpmākās rīcības nākamajā plānošanas periodā.
 | Priekšrocības elektrotransportlīdzekļu un dabasgāzes transportam. Dabasgāzes atbalstīšana pieļaujama tikai īstermiņā (atbalsts sniedzams ne ilgāk kā līdz 2025. gada 31. decembrim), jo dabasgāze virzībā uz klimatneitralitāti varētu tikt izmantota tikai kā pārejas perioda degviela. | Samazinātas emisijas pilsētu centros. | SM | EM VARAM | 31.12.2020. |
| 5.3. | Noteiktas prasības publisko pakalpojumu sektorā ar ierobežojumiem tādiem transportlīdzekļiem (autobusi pilsētas maršrutos, automašīnas pilsētās, piepilsētās), kuri izmanto fosilās degvielas .Veicamās darbības:* nosacījumu izstrāde un iesniegšana iekļaušanai TEL (2020.gads)
* Turpmākās rīcības nākamajā plānošanas periodā.
 | Priekšrocības elektrotransportlīdzekļiem. | Samazinātas emisijas pilsētu centros un valsts kopējās emisijas. | SM | EMVARAM | 31.12.2020. |
| 5.4.  | Izvērtēt emisiju kontroles aprīkojuma (piemēram, dīzeļmotoru cietu daļiņu filtru esamību) pārbaudes iespējas (t.sk. apzināt jaunākos tehniskos risinājumus), kad izgatavotāja paredzētais emisiju kontroles aprīkojums ir bojāts vai tam apzināti veikti pārveidojumi, kuru rezultātā tiek ietekmēta emisiju kontroles aprīkojuma funkcionalitāte. Veicamās darbības:* Iekļaut prasības Ministru kabineta noteikumos par transportlīdzekļu valsts tehnisko apskati un tehnisko kontroli uz ceļiem saistībā ar emisiju kontroles aprīkojuma pārbaudi, ņemot vērā izvērtējuma rezultātus.
 | Nodrošināta videi nedraudzīgu transportlīdzekļu izmantošanas pakāpeniska pārtraukšana. | Samazinātas autotransporta emisijas, nodrošināta vides mērķu izpilde. | SM | EMVARAM | 31.12.2020. |
| 5.5. | No jauna reģistrētiem un pakāpeniski visiem transportlīdzekļiem ar dīzeļmotoriem un benzīna motoriem noteikts transportlīdzekļa ekspluatācijas nodokļa likmes palielinājums (koeficients).Veicamās darbības:* Izvērtējums Nodokļu politikas pamatnostādnes 2021.-2025.gadam ietvaros 2020.gadā.
* Turpmākās rīcības nākamajā plānošanas periodā.
 | Palielināts nodokļa apmērs videi kaitīgiem transportlīdzekļiem. | Ieviests princips – piesārņotājs maksā! | SMFM | VARAMEM | 31.12.2020. |
| 5.6. | Atbalsts mazemisiju un nulles emisiju transportlīdzekļu skaita palielināšanai valsts pārvaldes iestādēs, sabiedriskajā transportā un/vai specifiskās saimniecisko darbību jomās ar augstu degvielas patēriņu. Veicamās darbības:* Veikts izvērtējums par iespējamiem finansējuma avotiem un veidiem (2020.gads)
* Turpmākās rīcības nākamajā plānošanas periodā.
 | Mazemisiju un nulles emisiju transportlīdzekļu iegādes veicināšana.  | Palielināts reģistrēto mazemisiju un nulles emisiju transportlīdzekļu skaits. | VARAMSM | EM | 31.12.2020. |
| 5.7. | Veikt izvērtējumu par iespējamiem risinājumiem kā nodrošināt Akcīzes nodokļa atvieglojuma piemērošanu dabasgāzei, ko izmanto kā degvielu transportā, ja pievienots biometāna piejaukums.Veicamās darbības:* Izvērtējums Nodokļu politikas pamatnostādnes 2021.-2025.gadam ietvaros 2020.gadā.
* Turpmākās rīcības nākamajā plānošanas periodā.
 | Priekšrocības dabasgāzes transportlīdzekļu iegādei | Palielināts ar dabasgāzi darbināmu transportlīdzekļu skaits. | FMSM | EMVARAM | 31.12.2020.” |

Satiksmes ministrs T. Linkaits